Countrystjerne kollapset og falt av scenen i Oslo Spektrum
Countrymusikeren er med på konserten Country 2 Country i Oslo Spektrum, og 20 minutter ut i konserten med bandet hans Lady Antebellum ble det dramatikk på scenen. – Charles Kelley falt av scenen og besvimte, bekrefter Tim Salvesen, presseansvarlig for Country 2 Country. – Det så dramatisk ut da det skjedde, men han kom seg fort til hektene igjen. Røde Kors undersøkte ham, men han klarte å fortsette konserten like etterpå, forteller Salvesen om arrangementet som har samlet 4000 countryfans i kveld og fortsetter i morgen. – Hva var grunnen til kollapsen? – Sannsynligvis var det at han hadde for mye å gi på scenen til publikum, sier Salvesen som ellers kan fortelle om fornøyde fans. Har du bilder av opptrinnet? Send e-post til VGs journalist! Publikummer Helge Westermann var i publikum og overvar opptrinnet. – Han sto helt framme på scenen, «blacka» ut og falt. Det var full panikk i publikum, men det roet seg fort. All musikken stoppet, og bandmedlemmene så også sjokkerte ut, forteller Westermann. – Etter sangen fikk han hjelp bak scenen, men han kom ut igjen til neste låt. Bandet Lady Antebellum skal raskt videre til Stockholm hvor de spiller i morgen.
Charles Kelley fra bandet Lady Antebellum kollapset foran sjokkerte publikummere i Oslo Spektrum. sjokkerte publikummere i Oslo Spektrum.